***ΧΕΙΡΙΣΜΟΙ ΣΚΑΦΟΥΣ ΓΙΑ ΤΗΝ ΕΠΙΤΥΧΗ ΟΛΟΚΛΗΡΩΣΗ ΠΡΑΚΤΙΚΩΝ ΑΣΚΗΣΕΩΝ***

1. ΠΛΩΡΟΔΕΤΗΣΗΣ ΣΚΑΦΟΥΣ.
2. ΠΡΥΜΟΔΕΤΗΣΗΣ ΣΚΑΦΟΥΣ.
3. ΠΛΕΥΡΙΣΗΣ ΣΚΑΦΟΥΣ ΕΠΙ ΑΛΛΟΥ ΣΚΑΦΟΥΣ Η΄ ΕΠΙ ΠΡΟΒΛΗΤΑΣ.
4. **ΠΛΩΡΟΔΕΤΗΣΗ VIP ELITE 550 .**

Για την επιτυχή προσέγγιση ενός σκάφους σε ντόκο (προβλήτα), με την πλώρη και την ακινητοποίηση αυτού με κατάλληλους χειρισμούς σε απόσταση ασφαλούς εξόδου ή εισόδου ατόμων επ΄αυτού , ακολουθούμε τα παρακάτω στάδια κατάλληλων χειρισμών:

**Α**. Επιλέγουμε κατάλληλο χώρο-άνοιγμα μεταξύ άλλων σκαφών ή όχι εντός λιμένα.

**Β.** **Χειρίζουμε «πρόσω»**  και ευθυγραμμίζουμε την πορεία του σκάφους ώστε να κινείται στο μέσον του χώρου αυτού σε πορεία κάθετη απί του προβλήτα.

**Γ.**  Όταν πλησιάσουμε σε μήκος ενός σκάφους δηλαδή σε μήκος 6 μέτρων από τον προβλήτα χειρίζουμε **«κράτει» ( νεκρό δηλαδή ).**

**Δ.** Τρία μέτρα πρίν τον προβλήτα **χειρίζουμε «ανάποδα»** (δηλαδή βάζουμε όπισθεν..) και αναμένουμε την επιβράδυνση του σκάφους πρίν ακουμπήσει επί του προβλήτα, τιμονεύοντας πρός την πλευρά που τείνει να στρίψει η πλώρη του σκάφους ώστε να κρατάμε το σκάφος σε κάθετη πορεία σε σχέση με τον προβλήτα μέχρι την πλήρη ακινησία του και τότε χειρίζουμε «κράτει».

--**Τέλος άσκησης** προσέγγισης με την πλώρη σε προβλήτα.--.

1. **ΠΡΥΜΝΟΔΕΤΗΣΗ VIP ELITE 550 .**

Σειρά χειρισμών για την επιτυχή ολοκλήρωση πρυμνοδέτησης :

Α. Τοποθετούμε το σκάφος με την πρύμνη προς τον προβλήτα.

Β. Χειρίζουμε **«ανάποδα»** και κινούμε το σκάφος όπισθεν. Με κατάλληλες τιμονιές πορευόμαστε κάθετα επί του προβλήτα.

Γ. Μόλις πλησιάσουμε σε απόσταση έξι μέτρων από τον προβλήτα χειρίζουμε **«κράτει».**

Δ. Μετά από πλεύση λίγων μέτρων και σε απόσταση τριών μέτρων από τον προβλήτα χειρίζουμε **«πρόσω»** ώστε να επιβραδύνουμε το σκάφος μέχρι την ακινητοποίησή του σε θέση κάθετη προς τον προβλήτα. Εάν κατά την επιβράδυνση , η πλώρη του σκάφους κινείται πλευρικά τιμονεύουμε αντίθετα κατά 360 μοίρες ώστε να μην χάσουμε την καθετότητα του σκάφους ως προς τον προβλήτα και μόλις ακινητοποιηθεί το σκάφος, **χειρίζουμε «κράτει».**

1. **ΠΛΑΓΙΟΔΕΤΗΣΗ (ΠΛΕΥΡΙΣΗ Η΄ ΠΑΡΑΒΟΛΗ ).**

Σειρά χειρισμών για την επιτυχή ολοκλήρωση της δοκιμασίας της ΠΛΑΓΙΟΔΕΤΗΣΗΣ-ΠΛΕΥΡΙΣΗΣ σκάφους επί άλλου σκάφους ή επι μήκους κρηπιδώματος διπλάσιου του μήκους του σκάφους.

**Α.** Η πορεία του σκάφους μας πρέπει να σχηματίζει γωνία 30 μοιρών με τον κατά μήκος άξονα πλώρης –πρύμνης του άλλου σκάφους επί του οποίου θα πλευρίσουμε και η πλώρη μας να τέμνει το τέλος της πρύμνης του άλλου σκάφους.

**Β**. Στα 6 μέτρα (όσο το μήκος του εκπαιδευτικού σκάφους ), χειρίζουμε **«κράττει».**

**Γ.** Το σκάφος αφήνεται να πλεύσει μέχρι το πλησιέστερο μάγουλο της πλώρης μας απέχει 1 με 1.50 μέτρα από το άλλο σκάφος επί του οποίου πλευρίζουμε και τότε χειρίζουμε **«ανάποδα»** στρίβοντας όλο το τιμόνι πρός το άλλο σκάφος.

**Δ.** Αφού η πρύμνη πλησιάσει το άλλο σκάφος και βρεθεί παράλληλα μ’ αυτό, στρίβουμε τότε όλο το τιμόνι αντίθετα με το προηγούμενο.

**Ε.** Όταν διαπιστώσουμε οτι το σκάφος μας δεν ολισθαίνει πλέον προς τα εμπρός και σταμάτησε, τότε χειρίζουμε **«κράττει».**